Komisijos reglamentas (EEB) Nr. 2040/93
1993 m. liepos 27 d.
nustatantis pagalbos gamybai už skirtas žmonėms vartoti bulves Maderoje dydį ir pagalbos gamybai už sėklines bulves ir garbanotąsias trūkažoles Azorų salose dydį, nustatytą Tarybos ekiu ir sumažintą dėl pinigų sistemos pergrupavimo
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1992 m. gruodžio 28 d. Tarybos reglamentą (EEB) Nr. 3813/92 dėl apskaitos vieneto ir perskaičiavimo kursų, taikytinų bendrosios žemės ūkio politikos tikslais [1], ypač į jo 9 straipsnio 1 dalį,
kadangi 1992 m. gruodžio 28 d. Komisijos reglamentas (EEB) Nr. 3824/92 dėl 1992 m. rugsėjo ir lapkričio mėn. įvykusio pinigų sistemos pergrupavimo pakeičiantis kainas ir dydžius, išreikštus ekiu [2], su paskutiniais pakeitimais, padarytais Reglamentu (EEB) Nr. 1663/93 [3], pateikia kainų ir dydžių, kuriems pagal priemones, skirtas neigiamiems pinigų sistemos atotrūkiams automatiškai pašalinti, nuo 1993-1994 prekybos metų pradžios taikomas koeficientas 1,013088, nustatytas Komisijos reglamentu (EEB) Nr. 537/93 [4] su pakeitimais, padarytais Reglamentu (EEB) Nr. 1331/93 [5], sąrašas; kadangi Reglamento (EEB) Nr. 3824/92 2 straipsnyje numatyta, kad turi būti nurodytas kiekviename sektoriuje susidaręs kainų ir dydžių sumažėjimas ir nustatyta sumažėjusių kainų vertė;
kadangi Tarybos reglamente (EEB) Nr. 1600/92 [6] su pakeitimais, padarytais Komisijos reglamentu (EEB) Nr. 3714/92 [7], nustatyta pagalba už Maderos žmonių maistui skirtų bulvių ir Azorų salų sėklinių bulvių ir garbanotųjų trūkažolių vietos produkciją; kadangi vadovaujantis pirmiau minėtomis nuostatomis reikėtų patikslinti pagalbos dydį;
kadangi šiame reglamente numatytos priemonės atitinka Sėklų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 1600/92 16 ir 27 straipsniuose minima pagalba, kuri buvo sumažinta pagal Reglamento (EEB) Nr. 3824/92 2 straipsnį, yra 494 ECU už hektarą.
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Jis taikomas nuo 1993 m. liepos 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1993 m. liepos 27 d.